Source: http://docplayer.fi/3716545-.html
Timestamp: 2017-09-22 11:57:29+00:00
Document Index: 17014245

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Pantone 300
3 TIIVISTELMÄ Kokemäenjoen vesistön vesiensuojeluyhdistys tutki Vanajaveden sedimenttien pilaantuneisuutta ja tarkasteli Vanajavedelle laaditussa kunnostustarveselvityksessä esitettyjen toimenpiteiden toteutusmahdollisuuksia vuosina Tutkimusalue ulottui Janakkalasta (Kernaalanjärvestä) Hattulaan (Vesunti). Tutkimuksessa oli mukana 43 näytepistettä, joista 6 oli syvemmältä otettavia sedimenttiprofiilipisteitä ja muut olivat rannan läheisiä pintasedimenttipisteitä. Näytteistä analysoitiin sedimentin yleislaatua ja fosforipitoisuutta kuvaavia parametreja sekä raskasmetallipitoisuudet. Kaikilta profiilinäytepisteiltä sekä osasta rantanäytepisteitä analysoitiin lisäksi orgaaniset haitta-aineet (PCB, PAH, mineraaliöljyt). Yksittäisiltä pisteiltä mitattiin lisäksi orgaaniset tinayhdisteet sekä dioksiinit ja furaanit. Haitta-aineiden normalisoituja pitoisuuksia verrattiin sedimentin ruoppaus- ja läjitysohjeen raja-arvoihin (Ympäristöministeriö 2014). Sedimenttien maalleläjityskelpoisuutta arvioitiin PIMA-asetuksen (214/2007) kriteerien perusteella. Rantanäytteistä mitattiin ruoppaus- ja läjitysohjeen tason 1 ylittäviä sinkki-, kromi-, kupari-, arseeni-, kadmium-, lyijy- ja elohopeapitoisuuksia. Kaikista laajemmassa haitta-aineanalysoinnissa mukana olleista rantanäytteistä mitattiin myös PAH-yhdisteitä sekä öljyhiilivetyjä ja lähes kaikista PCByhdisteitä. Mitatut pitoisuudet eivät useimpien näytepisteiden osalta aiheuta riskejä rantaruoppauksille, kun ruoppaus toteutetaan asianmukaisesti varovaisuutta noudattaen. Profiilipisteillä todettiin pääasiassa korkeimmillaan tasoa 1A ja 1B vastaavia raskasmetallipitoisuuksia. PCB-pitoisuudet vastasivat profiilipisteillä sedimentin ruoppaus- ja läjitysohjeen tasoa 2 pisteillä P1 (Kernaalanjärvi) ja P2 (Ahilammi). Näiden alapuolella pisteillä P3-P5 PCB-pitoisuudet vastasivat korkeimmillaan tasoa 1B tai 1C. PAH-pitoisuudet vastasivat korkeimmillaan tasoa 1B. Pisteeltä P4 mitattiin dioksiineja ja furaaneja tasoa 1B vastaava pitoisuus. Ruoppauksen ja erityisesti läjityksen kannalta ongelmallisimmaksi osoittautuivat rantanäytepisteet S2 (Vettenjakamo), S8 (Hattelmala Vanaja -maantiesillan kohdalla), S9 (Sotkan sahan ed.), S18 (Hämeenlinnan keskustan lahtialue) ja S23 (Vanhankaupunginlahden pohjoisosa). Vettenjakamon pisteellä (S2) mitattiin tason 2 raja-arvon ja PIMA-asetuksen kynnysarvon ylittäviä PCB-pitoisuuksia, sekä tasoa 1A vastaavia sinkki-, elohopea- ja lyijypitoisuuksia. Mikäli tällä alueella tehdään ruoppauksia tai vesikasvillisuuden poistoa juurineen, on alueella suositeltavaa toteuttaa uusintanäytteenotto ruoppaus- ja läjitysohjeen mukaisesti kokoomanäytteenottona ennen lopullisten johtopäätösten tekoa massojen ruoppaus- ja läjityskelpoisuudesta. Sotkan sahan edustan (S9) sedimentistä mitattiin useita tason 2 raja-arvon ylittäviä orgaanisten haitta-aineiden pitoisuuksia sekä useita tason 1 ylittäviä raskasmetallipitoisuuksia. Myös Hattelmala-Vanaja -maantiesillan kohdalta (S8) mitattiin lievästi kohonneita PAH-pitoisuuksia (taso 1A) ja voimakkaasti kohonneita PCB-pitoisuuksia (taso 2). Hämeenlinnan keskustan lahtialueen (S18) ja Vanhankaupunginlahden pohjoisosan (S23) sedimentistä mitattiin tason 2 raja-arvon ylittävä pitoisuus öljyhiilivetyjä, korkeita PAH- ja PCB-pitoisuuksia ja raskasmetalleja. Pisteen S18 sedimentti oli näistä heikkokuntoisempi. Näille alueille ehdotetuista kunnostustoimenpiteistä on suositeltavaa toteuttaa ainoastaan niittoja. Mikäli alueilla toteutetaan ruoppauksia, on työ toteutettava esim. suljettavalla kahmarikauharuoppaajalla siten, että massojen karkaus on mahdollisimman hyvin estetty. PIMA-asetuksen alemman ohjearvon ylityttyä pisteillä S9, S18 ja S23 massoja ei todennäköisesti voida läjittää maalle ilman ympäristölupaa. Vaihtoehtona ovat esimerkiksi kaatopaikkasijoitus tai massojen stabilointi ja hyötykäyttö esim. kaupunkirakentamisessa täyttömaana. Mikäli Kernaalanjärvessä toteutetaan rantaruoppauksia tai vesikasvillisuuden poistoa juurineen, on toimenpidealueen sedimentin PCB-pitoisuudet selvitettävä ruoppaus- ja läjitysohjeen mukaisesti. Ranta-alueilla saattaa esiintyä edelleen kohonneita PCB-pitoisuuksia.
5 SISÄLTÖ 1. TUTKIMUKSEN TARKOITUS TUTKIMUSALUE JA MENETELMÄT ALUEEN KUORMITUSHISTORIA TUTKIMUSALUEELLA AIKAISEMMIN TEHDYT SEDIMENTTI- JA POHJAELÄINTUTKIMUKSET VESISTÖSSÄ ESIINTYVÄT HAITTA-AINEET Raskasmetallit Sinkki Kromi Nikkeli Kupari Kadmium Lyijy Arseeni Elohopea Orgaaniset haitta-aineet Polyklooratut bifenyylit eli PCB -yhdisteet Polysykliset aromaattiset hiilivedyt eli PAH-yhdisteet Öljyhiilivedyt (öljyjakeet C10-C40) Orgaaniset tinayhdisteet Dioksiinit ja furaanit TULOKSET JA TULOSTEN TARKASTELU Yleistä Sedimenttikerrosten ajoitukset Kuiva-aine Orgaaninen aines Fosforipitoisuus Sedimentin hapetus-pelkistysaste Raskasmetallipitoisuudet pisteillä S1-S Sinkki Kromi Nikkeli Kupari Kadmium Lyijy... 23
6 Arseeni Elohopea Raskasmetallipitoisuudet profiilipisteillä P1-P Sinkki Kromi Nikkeli Kupari Kadmium Lyijy Arseeni Elohopea Orgaaniset haitta-ainepitoisuudet pisteillä S1-S PCB-yhdisteet PAH-yhdisteet Öljyhiilivedyt Orgaaniset tinayhdisteet Orgaaniset haitta-ainepitoisuudet profiilipisteillä P1-P PCB-yhdisteet PAH-yhdisteet Öljyhiilivedyt Dioksiinit ja furaanit Tulosten yhteenveto sekä ruoppaus- ja läjityskelpoisuuden tarkastelu ESITYKSET JATKOTOIMENPITEIKSI Yleistä Hulkon (2012) esittämien toimenpiteiden toteutusmahdollisuuksien tarkastelu Kohteet 1-2 (Miemalanselän alue) Kohteet 3-4 (Visamäen edusta ja Kirkkolahti) ja kohde 8 (Vaakunanlahti) Kohteet 5-7 (Vikmaninlahti, Kantolanniemi ja Verkatehtaan-Kutalanjokisuun alue) Kohde 9 (Varikonniemi) Kohteet (Vanhankaupunginlahti, Hakalanniemi, Härkiluhdanlahti ja Hatunniemi) Kohteet (Rautatiesillan alue, Aulangon rannat, Aronlahti, Metsäkylänlahti) Kohde 18 (Katinalanlahden yhteisrannat) Kohteet (Herniäisten uimaranta, Vanhankirkonlahti, Poransaaren yhteisrannat, Hurttalanlahti ja Pappilanniemen yhteisrannat) Muut alueet...49
7 8. KUNNOSTUKSEN YKSIKKÖKUSTANNUKSIA VIITTEET LIITTEET: Liite 1: Analyysitulokset Liite 2. Normalisoidut pitoisuudet Liite 3. Cesium -mittausten tulokset Liite 4. Sedimenttikuvaukset Liite 5. Tarkempia tutkimuspisteiden sijaintikarttoja
9 Vesiosasto/HA&RO Kirjenumero 19/15 VANAJAVEDEN SEDIMENTTITUTKIMUS 1. TUTKIMUKSEN TARKOITUS Vanajavesikeskus tilasi tarjouskilpailutuksen jälkeen yhdessä alueen kuntien ja Hämeen ELY-keskuksen kanssa sedimenttitutkimuksen Kokemäenjoen vesistön vesiensuojeluyhdistys ry:ltä (KVVY). Tutkimuksen tarkoituksena oli kerätä tietoa ranta-alueiden sedimenttien pilaantuneisuudesta Vanajavedelle laaditussa kunnostustarveselvityksessä (Hulkko 2012) ehdotettujen toimenpiteiden toteuttamismahdollisuuksien tarkastelua varten. Selvitykseen kuului sedimentin paksuuden, laadun ja pilaantuneisuuden määritys sekä ehdotus mahdollisista jatkotoimenpiteistä. Tutkimuksen toteutus ajoittui vuosiin 2013 ja TUTKIMUSALUE JA MENETELMÄT Vanajan reitti (35.8) sijoittuu Kokemäenjoen vesistöalueen kaakkoisosaan. Vesistöalueen keskusjärvi on Kernaalanjärvi Janakkalassa, johon laskevat Lammin Pääjärvestä alkava Puujoen alue, Loppijärvestä alkava Tervajoen alue, Renkajärvestä alkava Hyvikkälänjoen alue sekä Takajärvestä alkava Räikälänjoen alue. Reitti jatkuu jokimaisena Hiidenjoen kautta Hämeenlinnaan, jossa se laskee Miemalanselkään. Valuma-alueen pinta-ala on Miemalanselän kohdalla 2192 km 2. Vanajaveden-Pyhäjärven vesistöalue (35.2) on jatkoa Vanajan reitille, joka laskee Miemalanselästä Lepaanvirran kautta Vanajanselkään. Valuma-alueen pinta-ala on Lepaanvirrassa noin 2400 km 2 ja keskivirtaama 18 m 3 /s. Vanajanselän jälkeen reittiin yhtyy Valkeakosken kautta Kärjenniemenselkään laskeva Längelmäveden ja Hauhon reitti (35.7). Rauttunselkään laskee etelästä myös Oikolanjoen vesistöalue. Reitti jatkuu Konhonvuolteen kautta kohti Lempäälää. Veden vaihtuvuus on reitillä nopeaa, erityisesti Miemalanselän ja Vanajanselän välisellä alueella. Tutkimusalue ulottui Janakkalasta (Kernaalanjärvestä) Hattulaan (Vesunti). Vanajaveden rantojen kunnostustarveselvityksen (Hulkko 2012), alueen PIMA-kohteiden sijainnin sekä alueen toimijoiden esittämien toiveiden perusteella alueelta valittiin 44 näytepistettä, joista 6 oli syvemmältä otettavia sedimenttiprofiilipisteitä ja muut olivat rannan läheisiä pintasedimenttipisteitä. Näytteet saatiin lopulta vain 43 näytepisteeltä, sillä yhdellä näytepisteellä pohja osoittautui kovaksi soraikko-kivikkopohjaksi (Kuva 2.4, Taulukko 2.1). ( 03 ) PL 265, Tampere
10 2 Rantasedimenttinäytteet (37 kpl) otettiin Multisampler- näytteenottimella (Kuva 2.1), jolla saatiin 50 cm pitkä lietepatsas näytepisteiltä. Näyteprofiili sekoitettiin kokoomanäytteeksi, josta laboratoriomääritykset tehtiin. Ennen sekoitusta arvioitiin silmämääräisesti sedimentin laatu ja eri kerrosten paksuudet (liitetaulukot 4/1-4/3). Sedimentin laatua kuvailtiin sanallisesti ja näytteet valokuvattiin. Lietteen pinnasta (0-1 cm) tehtiin redox -mittaus putkinoutimessa. Havaintopaikan happipitoisuus mitattiin kenttämittauslaitteella (YSI-sondi) 0,5 m pohjan yläpuolelta. Näytteenoton yhteydessä näytteenoton sijaintitiedot otettiin talteen. Kuva 2.1. Sedimenttinäytteenottoa. Vasemmalla näytteenottoa Multisamplerilla Hiidenjoen Holmukreeninlahden (S4) rantanäytepisteellä ja oikealla näytteenottoa Limnos-sedimenttinäytteenottimella Ahilammin (P2) profiilinäytepisteellä. Holmukreeninlahdella sedimenttipatsaan paksuus oli noin 52 cm ja Ahilammin syvänteellä noin 21 cm. Varsinaiset profiilinäytteet (6 kpl) otettiin Limnos -sedimenttinoutimella (Kuva 2.2) ja siivutettiin 0-1 cm tai 0-2 cm siivuksi. Näytepisteiltä otettiin kaksi rinnakkaista sedimenttinäytettä. Näytteenoton yhteydessä mitattiin havaintopisteen kokonaissyvyys ja määritettiin koordinaatit (liitetaulukot 4/1-4/3). Redox-mittaukset ja happipitoisuuden mittaukset tehtiin kuten rantanäytteissä. Näytteenoton yhteydessä arvioitiin myös pehmeän sedimenttikerroksen paksuus.
11 3 Tutkimuksen suoritus jaettiin kahteen vaiheeseen, josta ensimmäisessä vaiheessa tutkittiin seuraavaa: Profiilipisteet (P1-P6): - sedimenttikerrosten ajoitus Cs-137 menetelmällä - kuiva-aineen ja orgaanisen aineksen määrittäminen eri kerroksista - kokoomanäytteiden koostaminen profiilinäytteistä: 0-30, ja vuotta - kokoomanäytteistä määritettiin seuraavaa: raskasmetallit (Zn, Cr, Ni, Cu, As, V, Sb, Co, Cd, Pb, Hg) saves-pitoisuus (< 2µm fraktio tulosten normalisointiin) fosforipitoisuus öljyhiilivedyt (C10-C40) PCB PAH Lisäksi linnan edustan profiilipisteeltä (P4) määritettiin dioksiinit ja furaanit (PCDD/F pitoisuudet) Rannan läheisistä sedimenttinäytteistä (S1-S37) tehtiin ensimmäisessä vaiheessa seuraavat määritykset: raskasmetallit (Zn, Cr, Ni, Cu, As, V, Sb, Co, Cd, Pb, Hg) orgaaninen aines saveksen osuus kokonaisfosfori happipitoisuus kenttämittarilla mitattuna 0,5 m sedimentin yläpuolelta redox-potentiaalin mittaus kenttämittarilla sedimentin pinnasta sedimentin maalajiarvio muut mahdolliset aistinvaraiset arviot näytteenoton yhteydessä hiilivetyindeksi Toisessa vaiheessa määritettiin PAH- tai PCB-yhdisteet ensimmäisen vaiheen tulosten perusteella valituille rantanäytepisteille. Toisen vaiheen määrityksiin otettiin mukaan pisteiden S2, S7, S8, S9, S11-S13, S15, S18, S21-S23, S28, S32, S36 ja S37 näytteet. Lisäksi pisteiden S10 ja S28 näytteistä määritettiin orgaaniset tinayhdisteet.
12 4 Kuva 2.2. Sedimenttinäytteenottoa profiilipisteellä. Kuvassa näytteenottaja Jyrki Ikävalko. Kuva 2.3. Näytepurkkeja profiilinäytepisteeltä P2. Sedimenttikerroksista otettiin useita näytteitä määrityksiä varten. Raskasmetallipitoisuuksille ja orgaanisille haitta-ainepitoisuuksille tehtiin normalisoinnit savesaineen ja orgaanisen aineen osuuksien perusteella sedimentin ruoppaus- ja läjitysohjeen mukaisesti (Ympäristöministeriö 2004). Ruoppaus- ja läjityskelpoisuuden arviointi tehtiin em. ohjeistuksen sekä uudemman luonnosvaiheessa olevan ohjeistuksen (Ympäristöministeriö 2014) raja-arvojen perusteella.
13 5 Sedimentti katsotaan haitattomaksi, jos pitoisuudet jäävät ruoppaus- ja läjitysohjeen tasolle 1. Tällaiset lietteet kelpaavat sellaisenaan esimerkiksi vesistöön läjitettäviksi. Tasoa 2 vastaava sedimentti on voimakkaasti likaantunutta tai pilaantunutta ja vaatii läjitystoiminnassa erilliskäsittelyitä. Tasojen 1 ja 2 välialue on jaettu uudessa ohjeessa (Ympäristöministeriö 2014) vielä ala-alueisiin, joiden perusteella voidaan arvioida tarkemmin lietteen haitallisuutta ja mahdollista erilliskäsittelyn tarvetta. Luokitusrajat ovat esimerkiksi metalleille seuraavat (mg/kg ka), perustuen uudistettuun läjitysohjeeseen: Taso 1 1A 1B 1C Taso 2 Sinkki < >500 Kromi < >270 Nikkeli < >60 Kupari < >90 Kadmium <0,5 0,5-2,5 - - >2,5 Lyijy < >200 Arseeni < >70 Elohopea <0,1 0,1-0,6 0,6-0,8 0,8 >1,0 Maalleläjityskelpoisuutta arvioitiin PIMA-asetuksen (214/2007) kriteerien perusteella. PIMAasetuksessa aineille on asetettu kynnysarvo, alempi ohjearvo ja ylempi ohjearvo. Maa-aines katsotaan pilaantumattomaksi, kun kynnysarvot eivät ylity. Tällöin läjitys on mahdollista ilman ympäristölupaa. Mikäli pitoisuus ylittää kynnysarvon, mutta ei alempaa ohjearvoa, katsotaan pitoisuuden olevan kohonnut ja sedimentin tilaa on syytä tutkia enemmän. Vasta alemman ohjearvon ylittyessä voidaan puhua pilaantuneesta massasta. Ylemmän ohjearvon ylittyessä pilaantuneisuus on jo merkittävää. Ohjearvojen ylittyessä sedimenttiä ei voida läjittää maalle ilman ympäristölupaa. Analyysitulokset on esitetty liitetaulukoissa 1 ja 2. Liitetaulukossa 2 on esitetty normalisoidut pitoisuudet ja sedimenttien nykyiset laatukriteerit (Ympäristöministeriö 2014 perusteella). Sedimenttiprofiilien kuvaus ja cesium-mittausten tulokset on esitetty liitetaulukossa 3. Sedimenttien laatukuvaukset on esitetty liitetaulukoissa 4/1-4/3.
14 6 Kuva 2.4. Sedimenttinäytepisteiden sijainti. Profiilinäytepisteiden sijainti on esitetty mustalla värillä, rantapisteiden harmaalla. Keskusta-alueen pisteet on esitetty erillisellä, tarkemmalla kartalla. (Pohjakartta Maanmittauslaitos, lupa nro 242/MML/15).
15 7 Taulukko 2.1. Sedimenttinäytteenottopisteiden paikkatiedot (YKJ) ja selitteet. HavPaik Hav.paikan nimi Koordinaatit (YKJ) P1 Kernaalanjärvi P2 Ahilammi P3 Vanajavesi, HML:n yläpuoli P4 Vanajavesi, Vanhankaupunginlahti syv. (linnan ed) P5 Vanajavesi Hattulanselkä, syvänne P6 Vesunta Mervenselkä (Jalkasaaren syvänne) S1 Kernaalanjärven S-pää S2 Vettenjakamo S3 Ilmusjärvi S4 Hiidenjoki Holmukreeninlahti S5 Hiidenjoki Turengin + SUSON alap S6 Miemalanselkä S7 Paikkalanlahti S8 Vanajavesi, Hattelmala - Katumajärvi mts S9 Vanajavesi, Vanaja sahan edusta S10 Vanajavesi, Virveli S11 Vanajavesi, Vikmaninlahti S12 Vanajavesi, Uimahallin edusta S13 Vanajavesi, Hämeensaari S14 Vanajavesi, Kantolanniemi S15 Vanajavesi, Luukkaanlahden edusta S16 Vanajavesi, Hämeenlinnan keskustan yläp S17 Vanajavesi, Hämeenlinnan keskusta S18 Vanajavesi, HML keskusta lahtialue S19 Vanajavesi HML, Linnansalmi S20 Vanajavesi HML, Varikonniemi S21 Vanajavesi HML, Varikonniemi N S22 Vanjavesi, Vanhankaupunginlahti litoraali S23 Vanjavesi, Vanhankaupunginlahti N-osa litoraali S24 Vanajavesi, Hattulanselän yläp. rautatiesilta yläp S25 Vanajavesi, Hattulanselän yläp. rautatiesilta alap S26 Vanajavesi Aulanko S S27 Vanajavesi Hakalaniemi S28 Vanajavesi Hatunniemi S S29 Vanajavesi Aulanko, Aronlahti S30 Vanajavesi Hattulanselkä, leirintäalueen edusta S31 Vanajavesi Hattulanselkä, Metsäkylänlahti S32 Vanajavesi Hattulanselkä, Katinalanlahti S33 Vanajavesi Hattulanselkä, Katinala S34 Vanajavesi Hattulanselkä, Poransaarenlahti S35 Vanajavesi Hattulanselkä N, Hurttalanlahti S36 Vanajavesi Hattulanselkä, Poransaren N-puoli S37 Vanajavesi, Pappilansalmi-Poreilanlahti väli
16 3. ALUEEN KUORMITUSHISTORIA 8 Hämeenlinnan kaupunki sijaitsee valtaosin ns. metalliprovinssialueella, jonka hiekka- ja moreenimailla metallien taustapitoisuudet saattavat ylittää PIMA-asetuksen (214/2007) kynnysarvot (Tarvainen 2011). Hämeenlinnan kaupungin keskusta ja Kalvolan alue kuuluvat Etelä-Suomen korkeiden arseenipitoisuuksien provinssialueeseen, jossa arseenin taustapitoisuudet ylittävät PIMA-asetuksen kynnysarvon. Geokemian tutkimuslaitos on selvittänyt Hämeenlinnan kaupungin taajama-alueiden pintamaaperän laatua vuonna 2010 (Tarvainen 2011). Tutkimuksen tulosten perusteella kaupungin keskusta-alueen suurimmaksi suositelluksi arseenin taustapitoisuusarvoksi on suositeltu 25 mg/kg ja muiden taajama-alueiden taustapitoisuusarvoksi 9 mg/kg. Keskustan alueella myös koboltin taustapitoisuuden on osoitettu olevan PIMA-asetuksen kynnysarvoa korkeampi, ja taustapitoisuudeksi on suositeltu 21,5 mg/kg. PIMA-asetusta sovelletaan läjitettäessä ruoppausmassoja maalle. Tutkimusaluetta kuormittaa voimakas hajakuormitus, josta merkittävin on maatalouden hajakuormitus (Hulkko 2012). Kaupunkialueen hulevesillä on myös oma osuutensa kuormituksessa. Aiemmin, erityisesti 1970-luvun huippuvuosina asutuksen jätevedet olivat nykyistä suuremmassa asemassa. Hämeenlinnan kaupungin Paroisten puhdistamo otettiin käyttöön vuonna 1966, ja siihen asti Hämeenlinnan kaupungin keskusta-alueen jätevedet johdettiin Vanajaveteen. Aluksi puhdistamolle johdettiin vain Vanajaveden länsipuolen alueen jätevesiä ja osa yksityisistä kiinteistöistä jäi edelleen verkoston ulkopuolelle (Juuti ym. 2000). Kaupungin viemäriverkosto ja yksityiset kiinteistöt liitettiin Paroisten puhdistamoon vähin erin. Viemäriverkosto oli kuitenkin huonokuntoinen ja vuotovesien osuus suuri. Viemäriverkostoa alettiin uusimaan 1970-luvulla ja viimeinen alkuperäinen viemäri poistettiin käytöstä vuonna luvun alussa puhdistamo oli vahvasti ylikuormitettu ja aktiivilietettä karkasi vesistöön myös normaalin vedentulon aikana. Puhdistamon laajennusosa otettiin käyttöön 1974 ja ongelmat vähentyivät. Vuonna % kaupungin asukkaista oli liittynyt Paroisten puhdistamoon. Kantolan-Käikälän alueen tuntumassa sijaitsevaan Luukkaanlahteen johdettiin jätevesiä vuoteen 1982 saakka, jolloin alueen viemäriverkosto liitettiin Paroisten puhdistamoon. Asutuksen jätevesien lisäksi Vanajavettä ovat kuormittaneet myös teollisuuden jätevedet, joiden merkitys on nykyisin vähäinen. Hämeenlinnan alueella on ollut runsaasti teollisuutta, kuten saha-, vaneri- ja lastulevyteollisuutta, höyryvoimalaitos ja nahkatehtaan kaatopaikka sekä mm. PCB:tä sisältäviä öljyjä käsitellyt kondensaattorivarasto (Pöyry Finland Oy 2013, Juuti ym. 2000). Alueella on toiminut myös yhdyskuntajätteen kaatopaikka ( ). Suomen turkistehtaalta tulevat jätevedet sisälsivät runsaasti kromiyhdisteitä ja niiden suolapitoisuus oli korkea (Juuti ym. 2000). Näiden lisäksi myös mm. kaupungin teurastamolta, Osuusmeijeriltä, Melsa Oy:ltä, Verkatehdas Oy:ltä ja Hopeakeskukselta johdettiin jätevesiä Vanajaveteen ennen niiden liittymistä Paroisten puhdistamoon. Hämeenlinnan Miemalan alueella toimii SSAB Europe Oy (ent. Ruukki Metals Oy), joka laskee prosessivetensä Miemalanselkään. Prosessiveden mukana Miemalanselkään kohdistuu rauta, sinkki, kromi ja kobolttikuormitusta. Tervakoskella toimii erikoispaperitehdas (Tervakoski Oy), jossa on selvitysten mukaan käytetty PCB-valmisteita vuosina noin litraa, joista yli 900 litraa on joutunut vesistöön (Vesitalous uutiskirje 5/2010). Paperitehtaan jätevedet alettiin käsitellä tehtaan omalla biologisella jätevedenpuhdistamolla 1980-luvun puolivälissä, mikä vähensi jätevesipäästöjä oleellisesti (Juuti ym. 2000).
17 9 4. TUTKIMUSALUEELLA AIKAISEMMIN TEHDYT SEDIMENTTI- JA POHJAELÄINTUTKIMUKSET Tutkimusalueella on suoritettu sedimenttitutkimuksia myös aikaisemmin. Nämä tutkimukset liittyvät pääasiassa vesistöalueen kuormittajien ympäristölupavelvoitteisiin. Alueen yhteistarkkailuun liittyen vuodesta 1997 lähtien on Vanajaveden-Pyhäjärven reitillä tehty kolmen vuoden välein pintasedimentin laadun tarkkailua, joista viimeisin vuonna 2011 (Valkama 2013a). Kernaalanjärven kohonneita PCB-pitoisuuksia on myös tutkittu useaan otteeseen viime vuosikymmenten aikana. Lisäksi Ruukki Metals Oy:n purkuvesistötarkkailuihin liittyen Miemalanselällä ja sen alapuolisella vesistöosuudella on suoritettu erillistä sedimentti- ja pohjaeläintarkkailua vuosina 1999, 2006 ja 2013 (Valkama 2013b). Vanajaveden reitillä on suoritettu myös pohjaeläintarkkailuita kolmen vuoden välein vuodesta 1976 lähtien (Valkama 2014). Edellä mainitut tutkimukset kohdistuvat osittain samoille alueille kuin tässä yhteydessä suoritettu laajempi tutkimus. Miemalanselän pintasedimenttien tutkimuksissa on voitu todeta alueen pintasedimenttien metallipitoisuuksien yleisesti ottaen laskeneen viime vuosina (Valkama 2013b). Pohjasedimenttien kromi-, sinkki- ja kobolttipitoisuudet olivat vuonna 2013 jonkin verran suurempia kuin kuormittamattomissa järvissä. Aikaisempien vuosien suurempi metallikuormitus näkyy vanhemmissa sedimenttikerroksissa kohonneina metallipitoisuuksina. Luukkaanlahden sedimenttien laatua on tutkittu vuosina 1989 (Ristola 1990), 2006 (Aaltonen 2006) sekä vuonna 2013 (Pöyry Finland Oy, 2013). Tutkimuksista laajin oli viimeisin, jossa tarkoituksena oli tutkia sedimenttien laatua lahden kunnostusta varten. Näissä tutkimuksissa todettiin kohonneita PCB-pitoisuuksia, arseenin, elohopean, kadmiumin, kromin, lyijyn, sinkin ja kuparin pitoisuuksia sekä öljyhiilivetyjä. Valtioneuvoston PIMA-asetuksen (214/2007) mukainen alempi ohjearvo ylittyi kuitenkin vain yhdellä näytepisteellä vuonna 2013 tehdyssä tutkimuksessa (Pöyry Finland Oy, 2013). Sedimentin fosforisisällön todettiin olevan korkea. Hämeensaaren ranta-alueiden sedimenttejä on tutkittu vuonna 2014 osayleiskaavassa esitettyjen rakentamisvaihtoehtojen toteutusmahdollisuuksien tarkasteluun liittyen (Manninen 2014). Tutkimuksessa todettiin tason 2 ylittäviä nikkeli- ja kuparipitoisuuksia. Orgaanisista haitta-aineista todettiin tasoa 1A ja 1B vastaavia PAH- ja mineraaliöljypitoisuuksia. Alueen yhteistarkkailun haitta-ainetutkimukset ovat kohdistuneet Vanajanselälle ja sen alapuoliselle vesistöalueelle (Valkama 2013a) ja siten tämän tutkimuksen alapuoliselle vesistöosuudelle. Yhteistarkkailun tulokset antavat kuitenkin hyvää vertailupohjaa tämän tutkimuksen tulosten tulkinnalle. Ruoppaus- ja läjitysohjeen mukaisiin raja-arvoihin verrattuna, tason 1 (mahdollisesti pilaantuneet sedimentit) ylittäviä metallipitoisuuksia on pintasedimentissä (0-2 cm) monin paikoin. Metalleista sinkin pitoisuudet ovat olleet raja-arvioihin verrattuna korkeimpia ja osittain tason 2 (pilaantuneet sedimentit) ylittäviäkin. Metallikuormitus- ja erityisesti sinkkikuormitus ovat kuitenkin laskeneet voimakkaasti viime vuosikymmenien aikana. Orgaanisten haitta-aineiden osalta vesistöalueen pintasedimenteistä on seurattu lähinnä PAH- ja PCB-yhdisteitä (Valkama 2013a). Alapuolisella vesistöalueella vain Ulvajanlahdella on todettu tason 2 ylittäviä pitoisuuksia PAH -yhdisteistä vain naftaleenin osalta. Lisäksi PAH -yhdisteistä fenantreenin ja antraseenin pitoisuudet ovat ylittäneet niukasti tason 1 raja-arvopitoisuuden Ulvajanlahdella sekä Kärjenniemenselällä.
18 10 Pohjaeläintutkimusten perusteella syvänneasemien pohjat on luokiteltu ekologisen- ja rehevyysluokittelun perusteella seuraavasti (Valkama 2013b ja 2014): Paikka: Pohjan ekologinen luokitus: Rehevyysluokitus: Kernaalanjärvi (L6) erinomainen hyvin rehevä Ahilampi (L7) erinomainen hyvin rehevä Turenki (L8) hyvä hyvin rehevä Miemalanselkä (L12) hyvä-tyydyttävä hyvin rehevä Hämeensaari (L16) erinomainen hyvin rehevä Aulanko (L18) hyvä hyvin rehevä Hattulanselkä (L20) tyydyttävä hyvin rehevä Lammassaari (L24) hyvä hyvin rehevä Lepaa (L25) erinomainen hyvin rehevä Pohjien ekologinen luokittelu ja rehevyysluokittelu antavatkin hieman ristiriitaisen kuvan pohjien tilasta. Pohjat on voitu luokitella toisaalta hyvin reheviksi, mutta silti ekologisesti hyvään tai jopa erinomaiseen luokkaan, mikä johtuu indeksien laskentaperusteista. Pohjaeläintutkimusten yhteydessä on voitu todeta huonokuntoista pohjaa ilmentävien sulkasääskien runsastuneen ja ne ovat olleet 2000-luvulla aikaisempaa runsaslukuisempia. Vuonna 2012 suurimmat sulkasääsken tiheydet mitattiin Hattulan- ja Miemalanselällä (Valkama 2014). 5. VESISTÖSSÄ ESIINTYVÄT HAITTA-AINEET 5.1 Raskasmetallit Käsitteellä raskasmetalli tarkoitetaan kaikkia antimoni-, arseeni-, kadmium-, kromi(vi)-, kupari-, lyijy-, elohopea-, nikkeli-, seleeni-, telluuri-, tallium- ja tinayhdisteitä sekä näitä aineita metallisessa muodossa (2000/532/EY). Ne ovat ympäristölle ja terveydelle haitallisia metalleja tai puolimetalleja. Useimmiten niiden vaikutukset tulevat esille vasta tietyn suuruisina pitoisuuksina tai pitkäaikaisessa altistuksessa. Pitoisuudet ovat ratkaisevassa asemassa raskasmetalleista puhuttaessa, sillä osa luokitelluista raskasmetalleista on myös elämälle tärkeitä hivenaineita kuten rauta, koboltti, kupari, mangaani, molybdeeni ja sinkki. Useat raskasmetallit rikastuvat ravintoketjussa ja voivat aiheuttaa vakavia terveysongelmia Sinkki Sinkki on hydrologisessa kierrossa yksi yleisimmistä raskasmetalleista ja sitä esiintyy pienissä määrin kaikkialla luonnonvesissä. Se muodostaa helposti ioniyhdisteitä, mutta myös orgaanisia yhdisteitä. Se
19 11 on terveydelle elintärkeä hivenaine, mutta jotkut ioniyhdisteet ovat erittäin myrkyllisiä. Sinkki liukenee rapautumisen yhteydessä helposti veteen ja se voi esiintyä liukoisessa muodossa sekä happamissa että emäksisissä olosuhteissa. Geologian tutkimuslaitoksen mukaan purovesien sinkkipitoisuudet ovat suurimmat Vaasan seudulla, jossa purojen valuma-alueella on happamia sulfaattisavimaita sekä myös mustaliuskekiveä (Tenhola & Tarvainen 2008). Vesistöihin sinkkiä kulkeutuu mm. jätevesien mukana, liikenteen päästöistä, metalliteollisuudesta ja maataloudesta. Sinkki aiheuttaa vesistöjen happamoitumista ja se kertyy vesieliöihin rikastuen ravintoverkossa. Sinkin kertyminen elimistöön on terveydelle haitallista Kromi Kromia esiintyy luonnossa kolme- ja kuusiarvoisena. Kolmiarvoisen kromin haitallisuus eliöille riippuu sen vesiliukoisuudesta; mitä vesiliukoisempaa se on, sitä enemmän sillä on haittavaikutuksia (Reinikainen 2007). Pieninä määrinä se on välttämätön hivenaine. Kuudenarvoiset kromiyhdisteet ovat haitallisempia ja niiden on todettu olevan syöpävaarallisia. Ne myös imeytyvät elimistöön kolmiarvoista kromia helpommin. Suomessa kromia on käytetty ruostumattoman teräksen valmistuksessa, nahka- ja kemianteollisuudessa sekä puunsuoja-aineissa Nikkeli Nikkelin niukkaliukoinen muoto esiintyy orgaaniseen aineeseen sekä maaperän savi- ja oksidimineraaleihin sitoutuneena (Reinikainen 2007). Nikkeliä esiintyy myös liukoisessa muodossa (Ni 2+ ) ja se voi saostua pelkistävässä ympäristössä esim. sulfideina. Emäksisissä olosuhteissa se saostuu rautaoksidien kanssa. Terveys- ja ympäristövaaran aiheuttaa metallinen nikkeli, nikkelikarbonaatti, nikkelioksidi ja nikkelisulfaatti. Tietyt yhdisteet voivat aiheuttaa syöpää ja jotkut ovat vesieliöille erittäin myrkyllisiä. Toisaalta pieninä annoksina se on välttämätön hivenaine. Nikkeliä käytetään ruostumattoman teräksen ja metalliseosten valmistuksessa, metallien galvanoinnissa sekä paristoissa. Nikkeliä joutuu ympäristöön metalliteollisuuden lisäksi myös kaivosteollisuudesta, energiantuotannosta sekä ilmalaskeumana kivihiilen poltosta Kupari Kupari on terveydelle elintärkeä hivenaine, mutta suurina pitoisuuksina se on myrkyllinen, vaikkakin sen myrkyllisyydestä ihmiselle tiedetään varsin vähän. Päivittäinen saantiannos ravinnosta/juomavedestä on Sosiaali- ja terveysministeriön talousvesiasetuksen 461/2000 mukaan 1-3 mg päivässä ja talousveden terveysperusteinen raja-arvo 2 mg/l. Maa- ja kallioperässä se esiintyy usein mineraaleihin tiukasti sitoutuneena ja se kykenee muodostamaan erilaisia yhdisteitä mm. sulfidin kanssa. Happamoituminen lisää kuparin liukenemista veteen. Kuparia esiintyy luonnonvesissä ihmistoiminnan, kuten ojitusten ja lannoitusten aiheuttamana. Lisäksi kuparin alueelliset pitoisuudet vaihtelevat maaperän ominaisuuksista riippuen (Tenhola & Tarvainen 2008).
20 Kadmium Kadmiumia esiintyy luonnossa sinkkimalmeissa ja se on sekä ympäristölle että terveydelle vaarallinen raskasmetalli. Vesistöissä kadmium esiintyy partikkeleihin sitoutuneena. Jo muutaman mikrogramman pitoisuudet vesilitrassa voivat olla myrkyllisiä useille organismeille, kuten planktonille ja kaloille (Wetzel 2011). Kadmiumin terveysperusteinen raja-arvo on Sosiaali- ja terveysministeriön talousvesiasetuksen 461/2000 mukaan 5,0 µg/l. Ympäristöön kadmiumia kulkeutuu sinkkimalmin jalostuksesta, mutta myös yhdyskunta- ja teollisuusjätevesien, laskeuman ja lannoitteiden kautta Lyijy Lyijyä esiintyy niukkaliukoisena erilaisiin mineraaleihin sitoutuneena, mutta se voi muodostaa komplekseja myös liukoisten yhdisteiden kanssa (Reinikainen 2007). Lyijyn kulkeutuvuus maaperässä on tavallisesti heikkoa ja siihen vaikuttaa esimerkiksi maaperän happamuus. Lyijy kertyy ravintoketjussa ja se on vesieliöille erittäin myrkyllistä. Lyijyä on käytetty elektroniikkateollisuudessa ja sitä joutuu ympäristöön myös ampumaratojen luodeista ja hauleista, kuparisulatoilta, autojen akuista sekä ilmalaskeumana energiantuotannon polttoprosesseista ja lyijyä sisältävien bensiinien käytöstä Arseeni Arseeni on puolimetalli ja sitä esiintyy luonnossa yleisesti sulfidimineraalien kanssa sitoutuneena (Reinikainen 2007). Hapettavassa ympäristössä se esiintyy liukoisena arsenaattianionina, mutta raudan hapettumisen yhteydessä se sitoutuu rautasaostumiin niukkaliukoisena. Pelkistävässä ympäristössä se esiintyy liukoisena arseenihapokkeena. Arseenihappo ja sen suolat ovat syöpävaarallisia ja arseeni on erittäin myrkyllistä vesieliöille. Se esiintyy maaperässä maa-aineksen mineraaleihin, oksideihin ja orgaaniseen ainekseen sitoutuneena. Ihminen käyttää arseenia mm. elektroniikkateollisuudessa ja Suomessa sitä on joutunut ympäristöön puunsuoja-aineissa Elohopea Elohopeaa esiintyy vesistöissä epäorgaanisessa ja orgaanisessa muodossa ja se voi muodostaa yhdisteitä (Reinikainen 2007, Ramboll Finland Oy 2013). Mustaliuskekiven esiintymisalueilla elohopeaa esiintyy luontaisesti enemmän. Sedimentissä se esiintyy epäorgaanisiin savimineraaleihin ja orgaaniseen aineeseen sitoutuneena. Sitoutuneessa muodossaan sen biosaatavuus on heikko. Hapettomissa sedimenttiolosuhteissa se voi esiintyä metallisena, jolloin se on helposti haihtuvaa. Metyylielohopea on rasvaliukoinen ja sen biologiset vaikutukset ovat elohopean eri muodoista merkittävimmät. Elohopeaa on käytetty mm. paristoissa, sähkölaitteissa, kloorintuotannossa, maaleissa ja torjuntaaineena. Sitä joutuu ympäristöön myös ilmalaskeumana.
21 Orgaaniset haitta-aineet Polyklooratut bifenyylit eli PCB -yhdisteet PCB -yhdisteitä on yhteensä 209 erilaista kongeneeria, joista kaupallisissa tuotteissa on käytetty kaikkiaan 103 (Seppälä & Munne 2013b). Yhdisteitä on käytetty pääsääntöisesti kondensaattoreissa ja muuntajissa, rakennusten saumausmassoissa sekä hydrauliikkaöljyissä. Niitä vapautuu ympäristöön mm. jätteiden polton yhteydessä, energiantuotannossa, teollisuusprosesseissa sekä liikenteessä (Koskinen ym. 2005). PCB-yhdisteiden maahantuonti ja käyttö kiellettiin Suomessa 1990-luvun alussa. Yhdisteet on lisätty Tukholman sopimukseen liitteeseen C (Seppälä & Munne 2013b). PCB-yhdisteet ovat veteen heikosti liukenevia, mutta jossain määrin haihtuvia. Niiden pysyvyys ja haihtuvuus riippuu niiden sisältämän kloorin määrästä. Kloori tekee yhdisteistä pysyvämpiä. PCB -yhdisteiden haitallisuus riippuu kongeneerista. Yhdisteet ovat rasvahakuisia ja kertyvät siksi elimistöön ja rikastuvat ravintoketjussa. Erityisen myrkyllisiä ne ovat vesieliöille. PCB -yhdisteet ovat hormonihäiriköitä ja aiheuttavat lisääntymis- ja kehityshäiriöitä Polysykliset aromaattiset hiilivedyt eli PAH-yhdisteet PAH-yhdisteitä, eli polysyklisiä aromaattisia hiilivetyjä muodostuu hiilivetyjen epätäydellisen palamisen yhteydessä ja niitä syntyy myös luonnollisissa palamisprosesseissa (Mannio ym. 2011). Ihmistoiminnassa esimerkiksi polttoaineiden palaminen ja metallien sulatus tuottaa PAH-yhdisteitä. Niitä muodostuu myös teollisuuden palamisprosesseissa ja kemiallisessa metsäteollisuudessa. Öljyonnettomuuksissa luontoon voi päästä suuria määriä näitä yhdisteitä. Yhdisteitä voi syntyä jopa ruoanlaitossa. Osa PAH-yhdisteistä on karsinogeenisia ja geenivirheitä aiheuttavia. PAH-yhdisteiden joukossa on sekä vaikeasti, että helposti haihtuvia yhdisteitä ja yhdisteet ovat hyvin pysyviä. Usein ne ovat sitoutuneina pienhiukkasiin. Yhdisteet eivät liukene veteen ja vesiympäristössä ne sitoutuvat orgaaniseen aineeseen ja vajoavat sedimenttiin Öljyhiilivedyt (öljyjakeet C10-C40) Öljyhiilivedyt ovat koostumukseltaan ja rakenteeltaan monimuotoisia yhdisteitä, joita on raakaöljyssä. Näistä yhdisteistä käytetään myös laajempaa yleisnimitystä mineraaliöljyt, joita käytetään polttoja voiteluaineina. Öljyhiilivedyt jaetaan kolmeen ryhmään hiililuvun mukaan (Reinikainen 2007). Öljyhiilivetyjakeilla C10-C40 tarkoitetaan ns. keskitisleiden ja raskaiden öljyjakeiden summaa. Jakeesta riippuen ne voivat esiintyä luonnossa maa-ainekseen sitoutuneena, veteen liuenneena ja ne voivat myös haihtua. LNAPL-faasina esiintyessään ne ovat veteen liukenemattomia. Suoraketjuisten alkaanien biologinen hajoaminen on nopeinta ja raskaampien muotojen erittäin hidasta. Öljyhiilivetyjen ympäristövaikutuksista on suhteellisen vähän tietoa, mutta yleinen käsitys on, että eliöille helpommin saatavilla olevat vesiliukoiset ja kevyet hiilivedyt ovat maaperässä haitallisempia kuin niukkaliukoiset, raskaat öljyhiilivedyt. Toisaalta vesiliukoiset ja kevyet hiilivedyt hajoavat helpommin biologisissa hajotusprosesseissa. Raskaiden öljyhiilivetyjen haitallisuus liittyy eliöiden tahriintumiseen öljyyn.
22 Orgaaniset tinayhdisteet Orgaanisia tinayhdisteitä on yli 800 erilaista ja ne ovat syntyneet pääasiassa ihmistoiminnan seurauksena (Ympäristöministeriö 2007b). Perusrakenteena yhdisteissä on tina-atomi, johon on sitoutunut orgaanisia substituentteja. Yhdisteet ovat niukkaliukoisia ja esiintyvät vesiympäristössä kiintoaineeseen sitoutuneena. Yhdisteet hajoavat kemiallisissa ja biologisissa prosesseissa, mutta sedimentissä ne hajoavat hyvin hitaasti, koska ne sitoutuvat tiukasti orgaaniseen ainekseen ja toisaalta sedimentissä on usein alhainen lämpötila ja vähähappiset olosuhteet. Ympäristöministeriön raportissa 11/2007 mainitaan: Orgaanisia tinayhdisteitä on käytetty alusten antifouling-maaleissa, massa- ja paperiteollisuuden liman- ja homeentorjuntaan, puutavaran suojaukseen, kalankasvattamoilla verkkokassien desinfiointiin sekä maataloudessa kasvinsuojeluaineena. Suuria orgaanisten tinayhdisteiden pitoisuuksia esiintyy suurten satamien ja pienvenesatamien alueella sekä vilkkaasti liikennöidyillä vesiliikenneväylillä (Ympäristöministeriö 2007b). Yhdisteitä on käytetty jo 1960-luvulla. Vuodesta 1991 alkaen niiden käyttöä on alettu valvoa ja rajoittaa Suomessa. Antifouling käyttö kiellettiin kokonaan vuonna 2003 ja vanhat tributyylitinapitoiset maalipinnoitteet on pitänyt joko poistaa tai maalata yli vuoteen 2007 mennessä. Tributyylitinat (TBT-yhdisteet) kuuluvat EU:n vesipolitiikan puitedirektiivin prioriteettiaineisiin, ja direktiivin myötä jäsenmaat on velvoitettu näiden aineiden päästöjen lopettamiseen ja päästöjen aiheuttaman pilaantumisen vähentämiseen. Orgaaniset tinayhdisteet ovat myrkyllisiä ja ne voivat toimia ns. hormonihäiriköinä (Ympäristöministeriö 2007b). Myrkyllisyys riippuu yhdisteestä ja biosaatavuudesta, mutta vaikutuksia voi esiintyä jo hyvinkin pienillä pitoisuuksilla, TBT-yhdisteillä jopa pitoisuudesta 1 ng/l ylöspäin. Esimerkiksi tributyylitina kertyy elimistöön, mutta eliön siirryttyä puhtaaseen elinympäristöön ja ravintoon, TBT poistuu elimistöstä. Monilla eliölajeilla on myös kyky poistaa yhdistettä aineenvaihdunnan kautta. Jos ainetta kertyy elimistöön enemmän kuin sitä ehtii poistua, voi seurauksena olla immuunipuolustusjärjestelmän häiriintyminen Dioksiinit ja furaanit Dioksiinit ja furaanit ovat erilaisten kemikaalien sisältämiä epäpuhtauksia ja niitä syntyy kemiallisten reaktioiden kautta tietyissä poltto- ja teollisuuden prosesseissa, energiantuotannossa sekä liikenteessä (Seppälä & Munne 2013a, Koskinen ym. 2005). Dioksiinit ovat veteen niukkaliukoisia. Jotkut dioksiinit ja furaanit haihtuvat helposti ja voivat kulkea pitkiäkin matkoja ilmakulkeutumana. Aineet ovat pysyviä ja kertyvät elimistöön rikastuen ravintoketjussa. Vesieliöille ne ovat erittäin myrkyllisiä. Niillä on vaikutuksia mm. hormonaaliseen järjestelmään ja ne voivat aiheuttaa kehityshäiriöitä.
23 15 6. TULOKSET JA TULOSTEN TARKASTELU 6.1 Yleistä Tuloksia vertailtaessa aikaisempien vuosien tuloksiin on huomioitava tutkittavan pintasedimenttikerroksen paksuus. Tässä tutkimuksessa keskityttiin n. 50 cm kerrokseen ja aikaisemmin suoritetuissa tutkimuksissa on tutkittu aivan sedimentin pintaa (0-2 cm tai 0-3 cm), johon tietyt aineet voivat rikastua ja antaa siten erilaisen kuvan haitta-ainepitoisuuksista kuin 50 cm:n kerros. Mahdollisia kunnostustoimenpiteitä ja niiden vaikutuksia ajatellen 50 cm kerros ja sen keskipitoisuudet ovat kuitenkin oleellisempia, koska esimerkiksi mahdolliset ruoppaukset vaikuttavat vähintäänkin tähän kerrokseen. 6.2 Sedimenttikerrosten ajoitukset Profiilipisteiltä sedimenttikerrokset ajoitettiin Cs-137 menetelmällä (Mattila ym. 2006). Profiilipisteillä aikamerkin sijaintisyvyydet ja sedimentin kerrostumisnopeudet vaihtelivat huomattavasti (taulukko 6.1). Taulukko 6.1. Yhteenvetotaulukko profiilipisteiden ajoituksista ja niiden perusteella lasketuista kertymä- ja kerrostumisnopeuksista. Kerrostumisnopeudet vaihtelivat välillä 0,3 1,4 cm/v. Kiintoaineen Aikamerkki v kertymänopeus Kerrostumisnopeus Piste syvyydellä (cm) kg/m 2 /v cm/v P ,8 0,9 P ,9 0,3 P ,9 0,3 P ,3 1,3 P ,2 1,1 P ,4 1,4 Ajoituksien perusteella profiilipisteille muodostettiin kokoomanäytteet edustamaan ajanjaksoja 0-30 ( ), ( ) ja ( ) vuotta ennen näytteenottoa. Suuresta kerrostumisnopeudesta johtuen pisteille P1, P4, P5 ja P6 ei voitu muodostaa aikakautta edustavaa kokoomanäytettä, koska pohjalta saatu sedimenttinäyte ei ollut riittävän pitkä. Samasta syystä pisteelle P6 ei voitu muodostaa myöskään vuosia edustavaa näytettä. Kerrostumis- ja kertymänopeudet voivat vaihdella huomattavasti eri järvien välillä, mutta myös järven eri alueiden välillä pohjamuodoista, vesisyvyydestä sekä muista olosuhteista riippuen (Håkansson ja Jansson, 1983). Tässä tutkimuksessa sedimentin kerrostumisnopeuksiksi eri pisteillä arvioitiin 0,3-1,4 cm vuodessa (taulukko 6.1). Kerrostumisnopeudet olivat suurimmat Mervenselän syvänteessä (P6), Vanhankaupunginlahden syvänteessä (P4) ja Hattulanselän syvänteessä (P5), joissa kerrostumisnopeudet olivat peräti yli 1 cm/v ja kertymänopeudetkin yli 3 kg/m 2 /v. Vastaavia kertymänopeuksia on mitattu aikaisemmin esim. Paimionjoen suualueilta, jossa kertymänopeudet olivat keskimäärin 4,9 kg/m 2 /v (Mattila ym. 2006). Kertymisnopeuteen (kuiva-aineena mitattuna) vaikuttaa pohjalle sedimentoituvan aineksen määrän lisäksi myös sen laatu. Runsaasti savesta sisältävä aines on selvästi
24 16 painavampaa kuin runsaasti orgaanista ainesta sisältävä, mikä vaikuttaa kerrostumis- ja kertymänopeuksien väliseen suhteeseen eri pisteillä. Tällä hetkellä on vielä epäselvää, kuinka jatkuvaa sedimentin kertyminen profiilipisteiden edustamilla paikoilla on. Virtausolosuhteista ja suhteellisen matalista pisteistä johtuen on mahdollista, että aika ajoin pohjalle kertynyttä sedimenttiä myös huuhtoutuu eteenpäin. Kertymisen jatkuvuutta voidaan tarvittaessa arvioida ajoittamalla sedimenttikerrokset uudelleen muutamien vuosien kuluttua. 6.3 Kuiva-aine Sedimenttien kuiva-aineosuudet olivat pääosin välillä % tuorepainosta eli varsin normaaleja. Löysiä vesipitoisia pohjalietteitä on juurikaan esiintynyt (Kuva 6.1). Kuiva-aineen osuus oli profiilipisteillä korkein vuosikymmeniä edustavassa kerroksessa (Kuva 6.2). *Kaine g /kg S37 S36 S35 S34 S33 S32 S31 S30 S29 S28 S27 S26 S25 S24 S23 S22 S21 S20 S19 S18 S17 S16 S15 S14 S13 S12 S11 S10 S9 S8 S7 S6 S5 S4 S3 S2 S1 Kuva 6.1. Pohjalietteen kuiva-ainepitoisuudet Vanajaveden rantanäytepisteillä. *Kaine g /kg P6 v P5 v P5 v P4 v P4 v P3 v P3 v P3 v P2 v P2 v P2 v P1 v P1 v Kuva 6.2. Pohjalietteen kuiva-ainepitoisuudet Vanajaveden profiilinäytepisteillä.
25 Orgaaninen aines Profiilipisteillä orgaanisen aineksen määrä vaihteli välillä 9 20 % mediaanin ollessa 11 %. Pisteillä S1- S37 orgaanisen aineen osuudet kuiva-aineesta vaihtelivat välillä 2-64 %, mediaanipitoisuuden ollessa 13 % (Kuva 6.3). Orgaanisen aineen osuus oli koholla Turengin alapuolella Miemalanselällä (S6), Kantolanlahdella (S14) ja Katinalanlahdella (S32). Korkeat arvot selittyvät parhaiten karikkeen suurilla määrillä näytteissä, mikä oli huomioitu sedimentin kuvauksessa. Näille alueille on kohdistunut myös orgaanisperäistä kuormitusta. Ainakin Turengissa on ollut sokerijuurikastehdas ja Kantolanlahdella perunatehdas, joiden orgaaninen kuormitus voi edelleen vaikuttaa pohjien laatuun. Katinalanlahdelle johdetaan Isosuonojan kautta Parolan hulevesiä ja ojan varrella on runsaasti peltoviljelyä. Katinalanlahden pohjoisemmalla näytepisteellä orgaanisen aineksen osuus oli kuitenkin pieni. Suuri orgaanisen aineen osuus vähentää ainakin raskasmetallien haittariskiä, kun tulokset normalisoidaan. 70,0 60,0 50,0 40,0 30,0 20,0 10,0 org.aine % 0,0 S37 S36 S35 S34 S33 S32 S31 S30 S29 S28 S27 S26 S25 S24 S23 S22 S21 S20 S19 S18 S17 S16 S15 S14 S13 S12 S11 S10 S9 S8 S7 S6 S5 S4 S3 S2 S1 Kuva 6.3. Pohjalietteen orgaanisen aineen osuus Vanajaveden näytepisteillä. 6.5 Fosforipitoisuus Järvien pintasedimenttien fosforipitoisuus on syvännealueilla tavallisesti välillä 1-2 g/kg kuivaainetta. Vanajaveden profiilinäytepisteillä fosforipitoisuus vaihteli välillä 0,7-2,1 g/kg kuiva-ainetta (Kuva 6.4). Korkeimmat pitoisuudet mitattiin Hattulanselältä. Eri sedimenttikerrosten välillä ei havaittu merkittäviä pitoisuuseroja. Vanajaveden rantanäytepisteiden taso oli keskimääräistä alempi, johon osaltaan vaikuttanee tutkitun kerroksen paksuus (50 cm) (Kuva 6.5). Kuiva-aineen fosforipitoisuus ylitti tason 1 g/kg niukasti vain kolmella pisteellä. Pisteellä S28 (Hatunniemi etelä) ylitys oli selvä (5,8 g/kg kuiva-ainetta). Piste sijaitsee Rautamonojan suulla, johon johdetaan Hämeenlinnan kaupungin puhdistetut jätevedet. Puhdistamon vaikutus näkyi ainoastaan purkupaikan kohdalla pisteellä S28.
26 18 *P g/kg ka P1 v P1 v P2 v P2 v P2 v P3 v P3 v P3 v P4 v P4 v P5 v P5 v P6 v Kuva 6.4. Pohjalietteen kuiva-aineen fosforipitoisuus Vanajaveden profiilinäytepisteillä. 6,00 *P g/kg ka 5,00 4,00 3,00 2,00 1,00 0,00 S3 S2 S1 S6 S5 S4 S9 S8 S7 S13 S12 S11 S10 S16 S15 S14 S20 S19 S18 S17 S23 S22 S21 S27 S26 S25 S24 S30 S29 S28 S34 S33 S32 S31 S37 S36 S35 Kuva 6.5. Pohjalietteen kuiva-aineen fosforipitoisuus Vanajaveden rantanäytepisteillä. 6.6 Sedimentin hapetus-pelkistysaste Sedimentin pinnan hapetus-pelkistysaste, eli redox-potentiaali antaa lisätietoa esimerkiksi sedimentin kyvystä pidättää ravinteita. Vähähappisissa ja pelkistävissä olosuhteissa (happipitoisuus alle 0,1 mg/l) redox potentiaali laskee alle +200 mv (Håkansson & Jansson 1983). Tällaisessa tilanteessa kolmiarvoinen ferrirauta pelkistyy kahdenarvoiseksi ferroraudaksi ja rautaa sekä siihen sitoutuneena olevaa fosforia liukenee veteen mv yläpuolella rauta esiintyy kolmiarvoisena ja pysyy sedimentissä liukenemattomana. Tilanne ei kuitenkaan ole aivan näin yksinkertainen, sillä raudan liukenemiseen ja fosforin vapautumiseen vaikuttaa moni muukin seikka kuin vain happitilanne ja redoxpotentiaali (esim. Hupfer & Lewadowski 2008). Redox-potentiaalin laskiessa alle +100 mv sulfaateista
27 19 alkaa muodostua sulfidia, johon kahdenarvoinen ferrorauta voi sitoutua (Särkkä 1996). Rikkivetyä alkaa muodostua redox-potentiaalin laskiessa -150 mv ja metaania redox-potentiaalin laskiessa -250 mv. Redox-potentiaali laskee nopeasti sedimentin syvyyden lisääntyessä. Rehevässä järvessä redoxpotentiaali voi laskea alle +200 mv jo alle 1 cm syvyydellä (Särkkä 1996). Mittaustuloksia on tästä syystä tarkasteltava suuntaa-antavina. Vanajaveden sedimenttien redox-potentiaali vaihteli rantapisteillä välillä mv ja profiilipisteillä välillä -17, mv sedimentin pinnasta (0-1 cm) mitattuna (Kuva 6.6). Keskimäärin redox-potentiaali oli profiilipisteillä matalampi kuin rantapisteillä. Matalin redox-potentiaali mitattiin profiilipisteillä Kernaalanjärvestä (P1) ja Hattulanselältä (P5) sekä rannan läheisillä pisteillä S11, S19 ja S35. Näillä pisteillä olosuhteet ovat selvästi pelkistävät ja fosforia saattaa vapautua sedimentin huokoisveteen. Happitilanne oli näytteenottohetkellä kaikilla pisteillä hyvä (7,5 11,2 mg/l) puoli metriä pohjan yläpuolelta mitattuna. Rehevän järven ollessa kyseessä, sedimentissä tapahtuva hajotustoiminta voi olla hyvin voimakasta ja happitilanne sedimentin pinnassa heikko, vaikka ylempänä pohjanläheisessä vedessä happea riittäisi hyvin. Redox mv P1 P2 P3 P4 P5 P6 S1 S2 S3 S4 S5 S6 S7 S8 S9 S10 S11 S12 S13 S14 S15 S16 S17 S18 S19 S20 S21 S22 S23 S24 S25 S26 S27 S28 S29 S30 S31 S32 S33 S34 S35 S36 S37 Kuva 6.6. Redox-potentiaali profiili- ja rantapisteillä sedimentin pinnasta (0-1 cm) mitattuna. 6.7 Raskasmetallipitoisuudet pisteillä S1-S Sinkki Tason 2 raja-arvon ylittäviä sinkkipitoisuuksia ei todettu. Taso 1 ylittyi lievästi neljällä pisteellä, mutta pitoisuudet pysyivät tasolla 1A (Kuva 6.7). Korkein pitoisuus mitattiin pisteellä S18 Hämeenlinnan keskustan lahtialueella. Sinkkiä on voinut kulkeutua sedimenttiin esim. hulevesien mukana kaupunkialueen rakenteista (galvanoidut katot, vesirännit jne.). Sinkkipitoisuudet olivat kuitenkin selvästi Vanajanselän pintasedimenteistä mitattuja pitoisuuksia matalampia (Valkama 2013a). Sinkki ei aiheuta tämän tutkimuksen mukaan riskejä rantaruoppauksille.
28 20 PIMA-asetuksen (214/2007) kynnysarvo (200 mg/kg) ylittyi pisteellä S18 ja niukasti pisteillä S23 ja S28. Pisteellä S18 ylittyi myös asetuksen alempi ohjearvo (250 mg/kg) Zn norm. mg/kg ka Taso 1 Taso S37 S36 S35 S34 S33 S32 S31 S30 S29 S28 S27 S26 S25 S24 S23 S22 S21 S20 S19 S18 S17 S16 S15 S14 S13 S12 S11 S10 S9 S8 S7 S6 S5 S4 S3 S2 S1 Kuva 6.7. Pohjalietteen kuiva-aineen normalisoidut sinkkipitoisuudet Vanajaveden näytepisteillä Kromi Keskimääräinen mitattu kromipitoisuus tutkimusalueella oli 55 mg/kg ka ja pitoisuudet vaihtelivat välillä mg/kg ka. Alapuolisella vesistöosuudella kromipitoisuudet ovat olleet välillä mg/kg ka (Valkama 2013a). Tason 2 raja-arvon ylittäviä kromipitoisuuksia ei todettu. Taso 1 ylittyi lievästi kolmella alueella, mutta pitoisuudet pysyivät tasolla 1A (kuva 6.8). Korkein pitoisuus mitattiin pisteellä S18 Hämeenlinnan keskustan lahtialueella eli samalla alueella kuin kohonnut sinkkipitoisuus. Tällä pisteellä myös PIMA-asetuksen (214/2007) mukainen kynnysarvo (100 mg/kg) ylittyi lievästi. Kromi ei aiheuttaisi tämän tutkimuksen mukaan riskejä rantaruoppauksille. 300 *Cr norm. mg/kg ka Taso 1 Taso S37 S36 S35 S34 S33 S32 S31 S30 S29 S28 S27 S26 S25 S24 S23 S22 S21 S20 S19 S18 S17 S16 S15 S14 S13 S12 S11 S10 S9 S8 S7 S6 S5 S4 S3 S2 S1 Kuva 6.8. Pohjalietteen kuiva-aineen normalisoitu kromipitoisuus Vanajaveden näytepisteillä.
29 Nikkeli Sedimenttien nikkelipitoisuudet vaihtelivat välillä mg/kg ka. Tason 1 tai 2 raja-arvon ylittäviä nikkelipitoisuuksia ei todettu (kuva 6.9). Korkein pitoisuus mitattiin pisteellä S32 Hattulanselän Katinalanlahdella. Nikkeli ei aiheuta tutkimuksen mukaan riskejä rantaruoppauksille tai muille kunnostustoimille. 70 *Ni norm. mg/kg ka Taso 1 Taso S37 S36 S35 S34 S33 S32 S31 S30 S29 S28 S27 S26 S25 S24 S23 S22 S21 S20 S19 S18 S17 S16 S15 S14 S13 S12 S11 S10 S9 S8 S7 S6 S5 S4 S3 S2 S1 Kuva 6.9. Pohjalietteen kuiva-aineen nikkelipitoisuus Vanajaveden näytepisteillä Kupari Sedimenttien kuparipitoisuudet vaihtelivat välillä mg/kg ka ja keskimääräinen pitoisuus oli 24 mg/kg ka. Alapuolisella vesistöalueella pintasedimenttien kuparipitoisuudet ovat vaihdelleet välillä mg/kg ka (Valkama 2013a). Tason 2 raja-arvon ylittäviä kuparipitoisuuksia ei todettu. Taso 1 ylittyi seitsemällä alueella ja viidellä alueella pitoisuudet olivat tasolla 1B (kuva 6.10). Kohonneita pitoisuuksia esiintyi pisteillä S9 (Vanajan sahan edusta), S18 (Hämeenlinnan keskustan lahtialue), S23 (Vanhan kaupungin lahti), S28 (Hatunniemen eteläpuoli) ja S32 (Katinalanlahti). Korkein pitoisuus mitattiin Vanajan sahan edustalla. Ilmeisenä selityksenä tälle ovat aikaisemmin käytetyt kuparipitoiset puunkyllästysaineet. Muut kohonneet arvot sijoittuivat kaupunkialueen hulevesien vaikutuspiiriin. Hulevesien kautta esimerkiksi kaupungin kuparikatoillakin voi olla vaikutuksia pitoisuuksien nousuun. PIMA-asetuksen (214/2007) kynnysarvoa (100 mg/kg) ei ylitetty.
Vanajaveden sedimentt en haital I isten a neiden terveysriskit, Janakkala, Hämeenlinna, Hattula
-o TERVEYDEN JA LAUSU NTO THL 206 I 4.00. 00/20 1 5 1(6) Hämeen elinkeino-, liikenne- ja ympäristökeskus PL29 15141 Lahti Vi ite: Lausu nto pyyntö HAM E LY/l 5 41 07.00 120 1 3 (5.2.20 1 5) Vanajaveden
TEOLLISUUSJÄTEVESISEMINAARI 16.3.2012 KÄYTÖSSÄ OLEVIA PITOISUUSRAJA-ARVOJA JA RAJOITUSTEN ASETTAMINEN ERI PARAMETREILLE KOKEMÄENJOEN VESISTÖN VESIENSUOJELUYHDISTYS RY Jukka Lammentausta jukka.lammentausta@kvvy.fi